CELEX: 62017TN0605
Language: mt
Date: 2017-09-01 00:00:00
Title: Kawża T-605/17: Rikors ippreżentat fl-1 ta’ Settembru 2017 – CX vs Il-Kummissjoni

6.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 374/44
            
         Rikors ippreżentat fl-1 ta’ Settembru 2017 – CX vs Il-Kummissjoni
   (Kawża T-605/17)
   (2017/C 374/66)
   Lingwa tal-kawża: il-Franċiż
   
      Partijiet
   
   
      Rikorrent: CX (rappreżentant: É. Boigelot, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara r-rikors ammissibbli u fondat;
            
         
               —
            
            
               konsegwentement,
               
                           —
                        
                        
                           tannulla n-“nota ta’ debitu”, ikkunsidrata mill-Kummissjoni bħala deċiżjoni li tikkawża preġudizzju (“it-tieni deċiżjoni kkontestata”), tat-22 ta’ Diċembru 2016 (Anness A.1), bin-numra ta’ riferiment Arest(2016)7145655, sa fejn timponi fuq ir-rikorrent il-ħlas lura tas-“salarji mħallsa fl-2015 u fl-2016”;
                        
                     
                           —
                        
                        
                           tannulla l-“ittra ta’ informazzjoni minn qabel” (“l-ewwel deċiżjoni kkontestata”), tat-28 ta’ Ottubru 2016 (Anness A.2), bir-riferiment Ares(2016)6178919, li jallega li huma l-bażi legali;
                        
                     
                           —
                        
                        
                           tannulla, sa fejn meħtieġ, id-deċiżjoni tat-23 ta’ Mejju 2017 (Anness A.5), bin-numru ta’ riferiment Arest(2017)2620957, innotifikata fl-istess jum (Anness A.6), li biha l-Awtorità tal-Ħatra ċaħdet l-ilment tar-rikorrent, li kien ressaq fis-27 ta’ Jannar 2017, bin-numru ta’ riferiment R/59/17 (Anness A.4), kontra d-deċiżjonijiet ikkontestati;
                        
                     
                           —
                        
                        
                           tikkundanna lill-konvenut għall-ispejjeż kollha, skont l-Artikolu 134 tar-Regoli tal-Proċedura tal-Qorti Ġenerali tal-Unjoni Ewropea.
                        
                     
         
      Motivi u argumenti prinċipali
   
   Insostenn tar-rikors, ir-rikorrent jinvoka tliet motivi.
   
               1.
            
            
               L-ewwel motiv, ibbażat fuq difett formali u difett proċedurali, kif ukoll fuq il-fatt li l-Awtorità tal-Ħatra (AIPN) ibbażat id-deċiżjonijiet kkontestati fuq bażi legali żbaljata, li jiġġustifika l-annullment tagħhom.
            
         
               2.
            
            
               It-tieni motiv, ibbażat fuq l-inapplikabbiltà manifesta f’dan il-każ tal-Artikolu 85 tar-Regolamenti tal-Persunal, li fuqhom l-Awtorità tal-Ħatra ibbażat. Skont ir-rikorrent, l-irkupru ral-ammonti mħallsa indebitament ikun suġġett għal żewġ kundizzjonijiet kumulattivi, li l-ewwel waħda tikkonsisti fl-irregolarità tal-ħlas li l-amministrazzjoni tfittex li tirkupra u t-tieni waħda f’li l-membru tal-persunal ikun jaf b’din l-irregolarità jew fil-konstatazzjoni li irregolarità inkwistjoni kienet tant evidenti li l-membru tal-persunal ma setax ma jkunx jaf biha, li ma huwiex evidenti f’dan il-każ.
            
         
               3.
            
            
               It-tielet motiv, ibbażat fuq il-ksur tar-regoli formali u proċedurali meta ttieħdet id-deċiżjoni li ma għandha l-ebda bażi legali sa fejn hija ssostni a posteriori li l-att li jiġġustifikah jew huwiex jew ma għadux iktar att li jikkawża preġudizzju.